《信庵赵少保挽诗 其四》
宋代·林希逸

出语无多动造微，公于学问似生知。客游槐府珍遗帖，世诵樗翁序近诗。

握手最先门下士，伤心谁勒墓前碑。匆匆四十年间梦，忆到庐江下榻时。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。